CELEX: 32018D0280
Language: fi
Date: 2018-02-23 00:00:00
Title: Neuvoston päätös (YUTP) 2018/280, annettu 23 päivänä helmikuuta 2018, Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta

24.2.2018   
            
            
               FI
            
            
               Euroopan unionin virallinen lehti
            
            
               L 54/16
            
         NEUVOSTON PÄÄTÖS (YUTP) 2018/280,
   annettu 23 päivänä helmikuuta 2018,
   Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 15 päivänä lokakuuta 2012 päätöksen 2012/642/YUTP (1).
            
         
               (2)
            
            
               Kyseisen päätöksen uudelleentarkastelun perusteella Valko-Venäjään kohdistettavia rajoittavia toimenpiteitä olisi jatkettava 28 päivään helmikuuta 2019.
            
         
               (3)
            
            
               Lisäksi neuvosto sopi, että jäsenvaltiot voivat sallia tietynlaisten pienikaliiperisten urheilukiväärien, pienikaliiperisten urheilupistoolien ja pienikaliiperisten ampumatarvikkeiden viennin yksinomaan urheilukäyttöä varten tai siihen liittyvän teknisen tuen, välityspalvelujen, rahoituksen tai rahoitustuen, edellyttäen, että kyseessä on rajallinen määrä, ja sanotun kuitenkaan rajoittamatta sovellettavia lupasäännöksiä.
            
         
               (4)
            
            
               Päätös 2012/642/YUTP olisi näin ollen muutettava tämän mukaisesti.
            
         
               (5)
            
            
               Jotta tässä päätöksessä säädetyillä toimenpiteillä olisi tavoiteltu vaikutus, päätöksen olisi tultava voimaan välittömästi,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/642/YUTP seuraavasti:
   
               1)
            
            
               Lisätään 2 artiklaan kohdat seuraavasti:
               ”4.   Poiketen siitä, mitä 1 artiklassa säädetään, jäsenvaltiot voivat sallia sellaisten pienikaliiperisten urheilukiväärien, pienikaliiperisten urheilupistoolien ja pienikaliiperisten ampumatarvikkeiden myynnin, toimittamisen, siirron tai viennin, jotka on tarkoitettu käytettäviksi yksinomaan urheilutapahtumissa ja urheiluharjoittelussa, tai siihen liittyvän teknisen tuen, välityspalvelujen, rahoituksen tai rahoitustuen.
               Unioni toteuttaa tarvittavat toimenpiteet määrittääkseen, mitkä tuotteet kuuluvat tämän kohdan soveltamisalaan.
               5.   Asianomaisen jäsenvaltion on ilmoitettava muille jäsenvaltioille ja komissiolle aikomuksestaan antaa lupa 4 kohdan nojalla vähintään kymmenen päivää ennen luvan antamista, myös kyseisten tarvikkeiden tyypistä ja määrästä sekä niiden käyttötarkoituksesta, tai siihen liittyvän avun tai siihen liittyvien palvelujen luonteesta.”
            
         
               2)
            
            
               Korvataan 8 artikla seuraavasti:
               ”8 artikla
               1.   Tätä päätöstä sovelletaan 28 päivään helmikuuta 2019.
               2.   Tätä päätöstä tarkastellaan jatkuvasti uudelleen, ja se uusitaan tai sitä muutetaan tarpeen mukaan, jos neuvosto katsoo, että sen tavoitteita ei ole saavutettu.”
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 23 päivänä helmikuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjään kohdistettavista rajoittavista toimenpiteistä (EUVL L 285, 17.10.2012, s. 1).